​​ວຽງ​ຈັນຍອມຮັບ​ວ່າ ​ອາດຈະບໍ່ສາມາດ​ເພີ່ມ​ ຄວາມ​ໜາ​ແໜ້ນ​ຂອງ​ປ່າ​ໄມ້ ໄດ້ຕາມຄາດໝາຍ
​ພະແນກ​ກະສິກໍາ-ປ່າ​ໄມ້​ ນະຄອນຫຼວງ​ວຽງ​ຈັນ ເວົ້າ​ວ່າ​ເປັນການຍາກ ທີ່​ຈະ​ເພີ່ມ​ຄວາມ​ໜາ​ແໜ້ນ​ຂອງ​ປ່າ​ໄມ້ ​​ໃຫ້ໄດ້ 70% ຂອງ​ເນື້ອ​ທີ່​ທັງໝົດ.
ຫົວໜ້າແຜນການກະສິກໍາ-ປ່າໄມ້ນະຄອນຫຼວງວຽງຈັນຍອມຮັບວ່າ ເປັນໄປໄດ້ຍາກທີ່ ຈະເພີ່ມຄວາມໜາແໜ້ນຂອງປ່າໄມ້ໃນເຂດນະຄອນຫຼວງວຽງຈັນໃຫ້ເປັນ 70% ຂອງ ເນື້ອທີ່ທັງໝົດພາຍໃນປີ 2020 ທ່ານ ລາດຊະນິວົງ ອໍາມະລາທິທາດາ, ຫົວໜ້າຜະແນກກະສິກຳ-ປ່າໄມ້ ນະຄອນຫຼວງວຽງຈັນໄດ້ໃຫ້ການຍອມຮັບວ່າ ການທີ່ຈະດຳເນີນການຈັດຕັ້ງປະຕິບັດໃຫ້ໄດ້ຕາມເປົ້າໝາຍຂອງພັກ ແລະລັດຖະບານລາວກ່ຽວກັບການເພີ່ມອັດຕາຄວາມໜາແໜ້ນຂອງປ່າໄມ້ໃຫ້ໄດ້ເຖິງ 70% ຂອງພື້ນທີ່ທັງໝົດພາຍໃນປີ 2020 ນັ້ນ ສຳລັບເຂດນະຄອນ ຫຼວງວຽງຈັນກໍ່ຄົງຈະເປັນໄປໄດ້ຍາກ ທັງນີ້ ກໍເນື່ອງຈາກວ່າ ສະພາບປ່າໄມ້ໃນເຂດນະຄອນຫຼວງວຽງຈັນໃນປະຈຸບັນ ຍັງຄົງເຫຼືອຄວາມໜາແໜ້ນຄິດເປັນອັດຕາສະເລ່ຍ 30% ຂອງເໜືອທີ່ທັງໝົດເທົ່ານັ້ນ ແລະໃນຂະນະດຽວກັນການທີ່ເຂດນະຄອນຫຼວງວຽງຈັນກໍ່ມີເນື້ອທີ່ບໍ່ຫຼາຍ, ຫາກແຕ່ກໍ່ມີຄວາມຈຳເປັນທີ່ຈະຕ້ອງມີການນໍາໃຊ້ທີ່ດິນ ແລະພັດທະນາທີ່ດິນສຳລັບຮອງຮັບການຂະຫຍາຍຕົວທາງເສດຖະກິດ ແລະການລົງທຶນຈາກຕ່າງປະເທດໃນດ້ານຕ່າງໆນັບມື້ ເພີ່ມຂຶ້ນ, ຈຶ່ງເຮັດໃຫ້ເຂດນະຄອນຫຼວງວຽງຈັນມີພື້ນທີ່ຢ່າງຈໍາກັດທີ່ຈະຟື້ນຟູໃຫ້ເປັນປ່າໄມ້ທີ່ກວາມເອົາ 70% ຂອງພື້ນທີ່ທັງໝົດໄດ້ນັ້ນເອງ, ດັ່ງທີ່ທ່ານ ລາດຊະນິວົງ ໄດ້ໃຫ້ການຊີ້ແຈງວ່າ: ກ່ອນໜ້ານີ້ ທ່ານ ພູມີ ພູມະນີວົງ, ຫົວໜ້າກວດກາປ່າໄມ້, ກະຊວງກະສິກຳ-ປ່າໄມ້ລາວ ໄດ້ຖະແຫຼງຢືນຢັນວ່າ ການລັກລອບຕັດໄມ້ໂດຍບໍ່ໄດ້ຮັບອະນຸຍາດຢ່າງຖືກຕ້ອງຕາມກົດໝາຍນັບເປັນບັນຫາສຳຄັນທີ່ເຮັດໃຫ້ປ່າໄມ້ລາວຫລຸດຄວາມໜາແໜ້ນລົງຢ່າງຕໍ່ເນື່ອງ ໂດຍສໍາລັບໃນຊ່ວງ 6 ເດືອນທີ່ ຜ່ານມາຂອງແຜນການປະຈໍາປີ 2010-2011ນີ້ ກົມກວດກາປ່າ ໄມ້ສາມາດຢຶດຂອງກາງເປັນ ໄມ້ທ່ອນໄດ້ຈຳນວນ 64,000 ກວ່າທ່ອນ, ພ້ອມດ້ວຍໄມ້ແປ ຮູບຫຼາຍກ່ວາ 324,000 ແຜ່ນ, ໄມ້ຄ້ຳແບບ 50 ພັນກ່ວາລຳ, ຍານພະຫານະ 200 ກວ່າ ຄັນ, ຈັກສຳລັບຕັດໄມ້ 164 ເຄື່ອງແລະມີປ່າໄມ້ຖືກບຸກລຸກ ກ້ວາງກ່ວາ 7,200 ເຮັກຕາ ໃນ 8 ແຂວງ ນອກຈາກນັ້ນບັນຫາທີ່ໜ້າເປັນຫ່ວງກໍຄືການປະກົດວ່າໄດ້ມີການລັກລອບຕັດໄມ້ໃນເຂດ ປ່າສະຫງວນແຫ່ງຊາດນັບມື້ເພີ່ມຫຼາຍຂຶ້ນ, ໂດຍເຂດທີ່ມີການລັກລອບຕັດໄມ໊ຫຼາຍທີ່ສຸດ ກໍຄື: ນະຄອນວຽງຈັນ, ສາລະວັນ, ບໍ່ແກ້ວ, ຫົວພັນ, ໄຊຍະບູລີ, ຫລວງນໍ້າທາ, ຈໍາປາ ສັກ, ຜົ້ງສາລີແລະແຂວງວຽງຈັນ ກ່ອນໜ້ານີ້ ອົງການເຄືອຂ່າຍເພື່ອການອະນຸລັກຊັບພະຍາກອນທໍາມະຊາດໃນເຂດລຸ່ມ ແມ່ນ້ຳຂອງໄດ້ລາຍງານວ່າ: ເຂດທີ່ມີການລັກລອບຕັດໄມ້ເພື່ອການຄ້າເຖື່ອນໃນລາວຫຼາຍ ທີ່ສຸດກໍຄື ເຂດຊາຍແດນຂອງລາວທີ່ຕິດຕໍ່ກັບຫວຽດນາມ, ຈີນ ແລະ ໄທ, ຊຶ່ງຄາດວ່າ ໄດ້ມີການລັກລອບຕັດໄມ້ ແລະຂົນສົ່ງໄມ້ອອກຈາກລາວໄປຍັງ 3 ປະເທດດັ່ງກ່າວໃນປະລິ ມານຫລາຍກວ່າ 200,000 ແມັດກ້ອນໃນແຕ່ລະປີ ທັງນີ້ ຈາກການສຳຫຼວດສະພາບປ່າໄມ້ໃນລາວເມື່ອປີ 1992 ພົບວ່າ ລາວມີອັດຕາຄວາມ ໜາແໜ້ນຂອງປ່າໄມ້ປົກຫຸ້ມຢູ່ເຖິງ 47% ຂອງພື້ນທີ່ທັງໝົດ ຫາກແຕ່ວ່າອັດຕາຄວາມ ໜາແໜ້ນຂອງປ່າໄມ້ກໍ່ໄດ້ຫຼຸດລົງສູ່ລະດັບ 41% ໃນປີ 2002 ແລະໃນປັດຈຸບັນນີ້ກໍເຊື່ອ ວ່າ ສະພາບປ່າໄມ້ຂອງລາວຍັງຄົງເຫຼືອຄວາມໜາແໜ້ນຢູ່ພຽງແຕ່ບໍ່ເກີນ 35% ຂອງ ພື້ນທີ່ທັງໝົດເທົ່ານັ້ນ ເຖິງແມ່ນວ່າທາງການລາວຈະເຊື່ອວ່າມີຢູ່ເຖິງ 53% ກໍຕາມ ແຕ່ຢ່າງໃດກໍຕາມ ດ້ວຍການສົ່ງເສີມໃຫ້ພາກເອກະຊົນດໍາ ເນີນໂຄງການລົງທຶນປູກຕົ້ນໄມ້ອຸດສາຫະກໍາແປຮູບຢ່າງ ຕັ້ງໜ້ານັ້ນ ໂດຍສະເພາະແມ່ນການປູກຢາງພາລານັ້ນ ກໍເຮັດໃຫ້ທາງການລາວເຊື່ອໝັ້ນວ່າ ຈະເປັນຜົນເຮັດ ໃຫ້ປ່າໄມ້ລາວມີລະດັບຄວາມໜາແໜ້ນເພີ້ມຂຶ້ນເປັນ 70% ຂອງພື້ນທີ່ທັງໝົດຂອງປະເທດໃຫ້ໄດ້ໃນປີ 2020